NaiveNeuron/SloPal huggingface dataset:
Karahuta, Jaroslav, poslanec NR SR (2021-09-17):
Ja jednu poznámku k týmto podporám, ktoré si spomínala, podpora vidieka a podpora poľnohospodárstva by mala byť nastavená tak, aby vidiek nebol závislý na štáte. To by malo byť naším cieľom. Čiže mali by sme zmeniť ponímanie a zmysel týchto dotácií, ktoré mali by slúžiť ako poistenie rizika a nie ako sa často teraz používa uspávací prostriedok na to, aby sa nič nerobilo, pretože takto bezhlavo, bezhlavo rozdávané peniaze vlastne spôsobili to, že sa nám úplne zdeformoval, zdeformoval trh s poľnohospodárskymi a potravinárskymi produktami. Čiže ešte raz, cieľom podpory by nemala byť závislosť vidieka, ale nezávislosť vidieka na podpore štátu. Ďakujem.
Stredák, Anton, poslanec NR SR (2022-05-03):
Ďakujem pekne za slovo, pán predsedajúci. Kolega Faič, viackrát to už dnes zaznelo a povedal to, povedal si to aj ty vo svojom vystúpení, že dnešné rokovanie, dnešný bod, o ktorom hovoríme, nie je o trestnom stíhaní Roberta Fica. Dnes je to výlučne o jeho umlčaní. My keď budeme hlasovať, nebudeme hlasovať o jeho stíhaní, ale budeme rozhodovať, či ho vydáme do možnej väzby, aby nemohol vystupovať, kritizovať koalíciu, organizovať tlačovky a protestné mítingy. Samozrejme, a tým nebude vedieť vykonávať ani svoj poslanecký mandát. Ako opozičný politik si nebude môcť vykonávať svoju prácu a verejne sa prezentovať. Svojím spôsobom ho koalícia umlčí, aby vás nemohol kritizovať, ako vládnete. Som presvedčený, že ak aj by bolo jeho obvinenie v určitej časti vyhodnotené ako dôvodné, dôvod na väzbu v tomto prípade nie je. Pripomínam, že väzba nie je trest, ale zaisťovací inštitút a je chyba, ak sa používa ako nejaký donucovací prostriedok, aby sme niekoho umlčali strčením ho do väzby, tak ako sa to deje aj v tomto prípade. Ďakujem pekne.
Zmajkovičová, Renáta, podpredsedníčka NR SR (2012-09-20):
S faktickými poznámkami šesť poslancov. Uzatváram možnosť prihlásiť sa sa faktickou poznámkou. Pán poslanec Poliačik.
Novotný, Viliam, poslanec NR SR (2015-05-26):
Tak keď som rozumel vystúpeniu pána doktora Suska, ktorý vysvetľoval z právneho hľadiska teda, v čom sú úskalia poslaneckého návrhu zákona pána poslanca Hlinu, tak teraz som trošku nerozumel vystúpeniu pána doktora Martvoňa, priznám sa. Ja viem, že snažil sa pomenovať extrémne prípady, ako by mohol byť zneužitý tento poslanecký návrh zákona, ak by bol účinný, teda asi to bolo cieľom tohto vystúpenia, ale ono to už boli naozaj veľké extrémy, pán kolega. A, prepáčte, keď vy ako poslanec za SMER sa nezastanete policajtov, ktorých najvyšším šéfom je váš kolega pán minister Kaliňák, tak teraz sa ich zastanem ja. (Potlesk.) Oni nie sú zďaleka takí zlí, dámy a páni, naopak, mám väčšinou veľmi príjemné skúsenosti s policajtmi, možno aj preto, že ma niektorí spoznajú, ale snažia sa poradiť. Keď sa k nim človek správa slušne, správajú sa slušne aj oni. Veľmi pochybujem, že by zastavili moju manželku a začali ju obchytkávať, či niekde neskrýva mobil. Naozaj, to už boli asi extrémy. Ten problém, ktorý dnes máme, je, že keď zastavia mňa a mám zaplatiť priestupok, tak ako ste to vy pomenovali, tak buď to zaplatím, alebo poviem, že s tým nesúhlasím, a bude ma riešiť príslušný úrad, teda obvodný úrad. To je jedna vec. Druhá vec je, keď nemám na to, zaplatiť, môžem to zaplatiť v blokovom konaní. Ten problém, ktorý ale rieši pán poslanec Hlina, je skutočnosť, že ten, kto je z marginalizovanej skupiny a zo sociálne znevýhodneného prostredia, ten bloček, ako ste ho pomenovali, zahodí, lebo vie, že sa mu nič nestane. Pán poslanec Hlina, tu našiel riešenie. Povedzte, ako ináč to treba riešiť.
M. Číž, podpredseda NR SR: (2007-03-22):
Teraz má slovo pani poslankyňa Marta Damborská, nech sa páči.
Hlina, Alojz, poslanec NR SR (2014-10-29):
Ďakujem pekne. Pán kolega, musím uznať, že ste ma prekvapili, lebo podľa mňa máte na viac, aby ste išli metódou kolegu, kolegu, ktorý sedí napravo odo mňa. Viete, ja keď som uvažoval, keď sme sa snažili, teda hovoriť, že to je potrebné (reakcia z pléna), nie pán Lebocký, nedajbože, úplne na kraji, aj mi je ťažko to meno vysloviť. Keď sme o tom hovorili, tak jeden z poslancov, ktorý sa venuje poľnohospodárstvu povedal, že ja to nepotrebujem, že mne je to jedno. A naozaj že niektorí podnikatelia u nás sú tak za vodou, že im to je úplne jedno. Ale by ste neverili, skúste sa prejsť niekde, ja vám dám prípadne nejaké tipy, že ako je zdecimované poľnohospodárstvo, ako je zdecimované poľnohospodárstvo a ako to tam pomôže. A, pán kolega, prísne vzaté, to je tá vaša selektívna sloboda. Vy, vy tu budete hovoriť o nejakej konzistentnosti? Tak vy v jednom prejave poviete, namietnete moju konzistentnosť a vy poviete ako liberál, zástanca jednotnej dane, neviem čo, že návrh, že odmeny za hlásenie tých prípadov podľa zákona o nahlasovaní trestných činov keď nebudú zdanené, že to podporíte. Však to je popretie toho celého, vlastne tej vašej DNA, ale to je tá vlastne, tá vaša selektívna spravodlivosť, selektívna sloboda. My nemusíme, my môžeme. Prosím vás, ak ste konzistentný, tak nemôžete podporiť návrh, že odmena za toto nebude zdaňovaná a každá iná bude. Však to je, principiálne by ste mali byť proti. Ale vidíte, jak ste sa podriadili politickej atmosfére, tuná kolegovi Lipšicovi podporíte, lebo... To je výrazom obludnejšej nekonzistentnosti, nič nemôže byť. A sami ste sa presvedčili. Na moju konzistentnosť, resp. nekonzistentnosť, prosím vás, lepšie to zvážte. Dobre? Ja hovorím o zdecimovanom poľnohospodárstve, a keď vám to pomôže, ja vám sľúbim, že nikdy, nikdy nevyužijem ten inštitút. Dobre? Stačí?
V. Palko, minister vnútra SR: (2005-10-25):
Predložením návrhu zákona sa ďalej zvyšuje hodnostný príplatok policajtov a ostatných zložiek patriacich do pôsobnosti zákona o 650 korún, čím sa má dosiahnuť zlepšenie ohodnotenia uvedených zložiek. Ďalšie návrhy na zmeny súvisia predovšetkým so zmenami zdravotnej legislatívy a ich cieľom je zabezpečenie poskytovania špecifickej zdravotnej starostlivosti pre policajtov. Po prijatí nových predpisov v oblasti zdravotnej starostlivosti je totiž potrebné riešiť túto problematiku osobitne. V súvislosti s transpozíciou smernice Európskeho spoločenstva sa v čl. II novelizuje aj zákon o štátnej službe colníkov. Vážené pani poslankyne, páni poslanci, vzhľadom na vyššie uvedené si vás dovoľujem požiadať o postúpenie návrhu zákona do druhého čítania.
Poliačik, Martin, poslanec NR SR (2011-02-03):
Takže aby som to dočítal. V súlade s platnými právnymi predpismi a v reakcii na výzvu predsedu Ústavnoprávneho výboru Národnej rady Slovenskej republiky v určenom termíne poslanci predložili dva návrhy. Ústavnoprávny výbor Národnej rady Slovenskej republiky... (Prerušenie vystúpenia predsedajúcim.)
Laurenčík, Milan, podpredseda NR SR (2021-10-06):
Ďalším prihláseným do rozpravy je pán poslanec Radovan Marcinčin, ktorému odovzdávam slovo. Je tu pán poslanec Marcinčin? Nie je v sále. Stráca poradie. Pán poslanec Andrej Stančík, je v sále? (Reakcia z pléna.) Stráca poradie aj on. Pani poslankyňa Magdaléna Sulanová? Nech sa páči, máte slovo. Pripraví sa pán poslanec Tomáš Taraba.
Danko, Andrej, predseda NR SR (2017-02-01):
Ďakujem, prosím, prezentujme sa a hlasujme. (Hlasovanie.) Prítomných 142 poslancov, za 128, proti žiaden, zdržalo sa 13, nehlasoval 1. Konštatujem, že sme uvedený návrh schválili. Ďalej, prosím poverenú členku výboru pre sociálne veci, poslankyňu Janu Vaľovú, aby uviedla hlasovanie v prvom čítaní o vládnom návrhu zákona, ktorým sa mení zákon č. 571/2009 Z. z. o rodičovskom príspevku (tlač 347), bod 10 schváleného programu. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 347.)
B. Bugár, podpredseda NR SR: (2002-05-21):
vládnom návrhu zákona, ktorým sa mení a dopĺňa zákon Národnej rady Slovenskej republiky č. 10/1996 Z. z. o kontrole v štátnej správe. Vládny návrh zákona ste dostali ako tlač 1471, návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady pod číslom 1676. Návrh zákona uvedie podpredseda vlády Slovenskej republiky Ivan Mikloš. Pán podpredseda, máte slovo.
Pčolinský, Peter, podpredseda NR SR (2023-06-16):
Ďakujem. Pán spravodajca.
Figeľ, Ján, podpredseda NR SR (2012-08-09):
Ďakujem pekne. Predposledným rečníkom v rozprave je pán poslanec Matovič. Nech sa páči.
Šimečka, Michal, podpredseda NR SR (2024-01-12):
Ďakujem pekne. Pani poslankyňa Kalmárová.
Jurinová, Erika, podpredsedníčka NR SR (2014-09-25):
Nech sa páči, reakcia na faktickú poznámku, pán poslanec Hlina.
R. Zajac, minister zdravotníctva SR: (2003-09-18):
Kúpeľná starostlivosť bola doteraz financovaná cestou sociálneho poistenia a ten objem, ktorý sme boli schopní použiť, bol rádovo 800 mil. pri spotrebe 1 mld. 800. Vzhľadom na zmenu filozofie samotného pojmu kúpeľná starostlivosť ako súčasť zdravotnej starostlivosti prechádza systém poskytovania kúpeľnej starostlivosti do systému zdravotného poistenia. Dnes disponujeme v zdravotnom poistení tou istou čiastkou, ako sme disponovali pre sociálne poistenie možno v diferenciácii 100 - 120 mil., to znamená, dnes máme v rámci štátneho rozpočtu garantovaných predbežne okolo 600 mil. korún s tým, že nebude ani problém s pacientmi, ale problém bude so samotnými kúpeľmi, ktoré potrebujú na to, aby mohli prejsť na systém Európskej únie, približne obdobie 2 až 3 rokov. Vláda rozhodla, že ešte sa urobí posledný prepočet, a to je prepočet istých nepriamych daní, aby sa ten fond mohol doplniť na tú istú čiastku, aká bola v minulosti. Chcem ale povedať, keďže pôjde systémom zdravotného poistenia v rámci poskytovania verejnej solidárnej zdravotnej starostlivosti, sprísnime indikácie poskytovanej kúpeľnej starostlivosti a zvýšime spoluúčasť pacienta v tých prípadoch, kde kúpeľná starostlivosť nie je plne zdravotne indikovaná. Naším záujmom je, aby sme občanov Slovenskej republiky, pacientov a klientov zdravotných poisťovní dokázali odlíšiť v kúpeľoch spôsobom, ktorý bude prinajmenšom rovnaký, ako bol za posledné 4 roky. Skončil som.
Naď, Jaroslav, minister obrany SR (2020-09-17):
Ak sa vám to nepáči, ak sa vám to nepáči, priatelia, ak sa vám to nepáči, nech sa páči, akože môžte kričať... (Prerušenie vystúpenia predsedajúcim.)
Pčolinský, Peter, podpredseda NR SR (2023-05-17):
Ďakujem. Pán poslanec Linhart, chcete reagovať? Nechcete? Určite? Okej. Uzatváram rozpravu. Chcete v záverečnom slove ešte vystúpiť? Nechcete. Pán poslanec Šudík, v záverečnom slove určite nie? Dobre. Môžete oznámiť termín hlasovania pán poslanec.
Hort, Milan, podpredseda NR SR (2010-08-05):
Pán poslanec Radoslav Procházka, nech sa páči.
Figeľ, Ján, podpredseda NR SR (2012-07-02):
Ďakujem pekne. O vystúpenie v rozprave požiadal navrhovateľ, dávam mu týmto slovo.
Bittó Cigániková, Jana, poslankyňa NR SR (2024-01-16):
No, Ondro, takto ti poviem, nervózny je pán Pellegrini z teba a nervózni sú aj kolegovia a myslím si dokonca, že možno aj niektorým opozičným takpovediac lezieš im už na nervy s tými pripomienkami. Vieš, že však také písmenko tu, také hentam. No ale kolegovia si za to môžu sami, lebo oni s tým začali. A toto je pravda, treba byť normálne vecný. Pán Pellegrini v piatok oznamuje kandidatúru na prezidenta a bude musieť vysvetľovať, ako je možné, že zákon nepoužíva na to, aby ho dodržiaval, ak teda dbal, ako vždy hovorí, na to, aby aj kolegovia ho dodržiavali, ale používa ho na to, aby naozaj nezmyselne byrokraticky buzeroval opozíciu a potom keď jeho vlastní kolegovia urobia rovnakú chybu a úplne uznávam, že maličkosť, ktorú by sme akože mohli všetci prijať, že áno, tak každý, kto číta, predsa takýto rozsiahly text alebo menej rozsiahly text, tak to je ľudské sa pomýliť, kvôli tomu, aby sme tu naozaj buzerovali kolegov, nemá zmysel. No ale keď už s tým začali, tak pri vlastných kolegoch to tá istá miera neplatí. A to nie je fér. Ono nám to ukazuje, ako to bude fungovať, keď budú mať, keď bude mať táto koalícia zastúpenie na všetkých postoch. Ja by som možno tuto povedala, že zákon naozaj treba dodržiavať všeobecne a treba, aby ho dodržiavali aj teda obvinení, obžalovaní alebo skoro obvinení podpredsedovia, alebo aby aj pri rokovaní parlamentu bol dodržiavaný, aby napríklad sme tu nemali zrýchlené legislatívne konania, aj keď na to nie je vôbec žiadny dôvod a aby keď už teda sa rozhodnem niečo použiť, tak aby to potom platilo pre všetkých rovnako. Myslím si, že by to bolo fér. Prvýkrát tak pán predseda aj konal, tak keď chce zvládať funkciu prezidenta, tak by mal najprv zvládať funkciu predsedu parlamentu a potom bude mať možno aj šancu, že mu to uveríme. Tak som zvedavá.
P. Paška, predseda NR SR: (2007-06-21):
(Hlasovanie.) 123 prítomných, 65 za, 24 proti, 26 sa zdržalo, 8 nehlasovalo. Konštatujem, že sme tento návrh prijali. Pristúpime k opakovanému druhému čítaniu v pléne o tomto návrhu zákona. Otváram rozpravu. A pýtam sa, kto sa chce prihlásiť do rozpravy. Končím možnosť prihlásiť sa do rozpravy. Ako jediná sa prihlásila do rozpravy pani poslankyňa Mušková. Nech sa páči, máte slovo.
K. Tóthová, poslankyňa: (2007-06-29):
A pokiaľ sú nejaké pocity, že kritizujem všetko, čo je od určitého autora, ja si myslím, že tie sú nenáležité, pretože na ústavnoprávnom výbore som jasne zhodné stanovisko vyjadrila s tým, že rušiť náhradného advokáta nepovažujem taktiež za vhodné.
Hrnčiar, Andrej, podpredseda NR SR (2018-06-19):
Pán poslanec Kresák, to bola faktická? (Reakcia z pléna.) Tak ten procedurálny návrh; faktická, nech sa páči, pán poslanec Kresák.
Fořt, Stanislav, poslanec NR SR (2010-11-03):
Pán Čaplovič, ja by som sa chcel vecne vyjadriť k tej časti vášho príspevku, kde ste hovorili o tom, že odmietate znižovať plat asistentom. Tak ja neviem, ja som tiež čítal návrh tohto zákona a mne z tohto návrhu vyplýva, že pokiaľ si myslíte, že váš asistent je pre vás väčším prínosom ako možno časť nájomného, ktoré dnes platíte za svoju poslaneckú kanceláriu, tak nie je pre vás absolútne žiaden problém, aby ste nielenže neznížili plat svojmu asistentovi, ale tento návrh zákona vám, naopak, umožňuje, aby ste mu ho primerane jeho schopnostiam a využitiu pre vašu poslaneckú prácu mohli aj zvýšiť. Ďakujem. (Potlesk.)
P. Paška, predseda NR SR: (2009-10-22):
(Hlasovanie.) 129 prítomných, 84 za, 45 sa zdržalo. Návrh sme postúpili do druhého čítania.
Pčolinský, Peter, podpredseda NR SR (2023-05-24):
Čiže o sedem minút. Ďakujem pekne. Prerušujem rokovanie o tomto bode. Pán poslanec Vetrák si ešte tu pobudne, pretože prvé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom zastúpení, o právnom postavení a platových pomeroch starostov obcí a primátorov miest v znení neskorších predpisov. Návrh má tlač 1685, návrh na pridelenie výborom je v rozhodnutí č. 1748. Pán poslanec, máte slovo. (Ruch v sále.) Ostatných poprosím, aby sa utíšili. Pokiaľ chcete diskutovať, môžte ísť vedľa. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1685.)
Paška Pavol, predseda NR SR (2014-01-31):
(Hlasovanie.) 137 prítomných, 80 za, 57 sa zdržalo. Návrh sme postúpili do druhého čítania.
Paška, Pavol, predseda NR SR (2013-05-29):
Hlasujeme. (Hlasovanie.) 136 prítomných, všetci boli za. Po opätovnom prerokovaní sme schválili vrátenú prezidentom Slovenskej republiky novelu zákona č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. Pani poslankyňa Grečková uvedie v prvom čítaní hlasovanie o návrhu poslancov Národnej rady Slovenskej republiky Maroša Kondróta, Michala Bagačku a Františka Petra na vydanie zákona, ktorým sa mení zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 465). Nech sa páči.
Poliačik, Martin, poslanec NR SR (2017-04-06):
Vážený pán minister, tí, ktorých milovať je najťažšie, to potrebujú najviac. Toto možno platí aj o vás, aj o tom pánovi, ktorého mnohí by sme radšej nepoznali, ale poznáme. Ale pri tejto téme to platí vo veľkej miere o tých deťoch v tých resocializačných zariadeniach. Tie decká pochádzajú častokrát z veľmi ťažkého, problémového prostredia a tým, že im v detstve málokto vštepil rešpekt k niekomu, koho môžu mať radi a komu môžu dôverovať, tak to takzvané resocializačné zariadenie má nejakým spôsobom nahradiť tieto vzorce správania aspoň čiastočne. A ja sa teda pýtam: Ak tvrdíte, že sa hlásite k zodpovednosti za deti v resocializačných zariadeniach, je v poriadku nastavenie pravidiel, ak pri všetkých tých popisovaných trestoch, tej štruktúre hierarchickej, ktorá tam je nastolená, tom správaní sa, tom ponižovaní, tých pomenúvaniach, ak tam neboli nájdené porušenia pravidiel, sú tie pravidlá v poriadku? A ak vy ste za zostavenie takýchto pravidiel, ich vymáhanie a kontrolu zodpovedný od roku 2012, naozaj si myslíte, že neexistuje dôvod na vaše odvolanie? Hovoríte, že sa hlásite k zodpovednosti za deti v tých zariadeniach, ale tie deti boli sklamané, tie deti minimálne sa nepohli z toho miesta, ako sa tam dostali, a toto je vaša zodpovednosť. Preto musíte skončiť.
Jasaň, Viliam, poslanec NR SR (2011-09-13):
Ja som reagoval na to, že ho nepočúvali títo ľudia.
Hrnčiar, Andrej, podpredseda NR SR (2016-09-07):
Ďakujem. Vyhlasujem všeobecnú rozpravu; pardon. S reakciami na faktické poznámky pán poslanec Gál.
Jurinová, Erika, podpredsedníčka NR SR (2015-05-14):
Ďakujem pekne, pán spravodajca. Otváram všeobecnú rozpravu, do ktorej som nedostala žiadnu písomnú prihlášku. Dávam možnosť prihlásiť sa do rozpravy ústne. Do rozpravy je prihlásený jeden pán poslanec. Pán poslanec Gál, ešte si sadnite, pretože o slovo požiadal pán spravodajca, ale ste prihlásený ako jediný ústne do rozpravy. Nech sa páči, pán poslanec Bublavý, máte slovo.
P. Hrušovský, predseda NR SR: (2005-10-27):
(Hlasovanie.) 118 prítomných, 97 za, 2 proti, 16 sa zdržalo, 3 nehlasovali. Návrh sme schválili. Panie poslankyne, páni poslanci, podľa schváleného programu 51. schôdze teraz pristúpime k tajnej voľbe kandidátov na vymenovanie za sudcu Ústavného súdu a kandidátov na vymenovanie člena regulačnej rady Úradu pre reguláciu sieťových odvetví. Odporúčam, aby sme obidve voľby vykonali tajne a naraz. Je všeobecný súhlas? Páni poslanci, je všeobecný súhlas? (Reakcie z pléna.) Prosím, prezentujme sa a hlasujme. Hlasujeme o návrhu hlasovať o obidvoch tajných voľbách spoločne s tým, že oddelene na každom hlasovacom lístku osobitne o kandidátovi na sudcu a osobitne o kandidátovi na člena regulačnej rady. Páni poslanci, hlasujeme. (Hlasovanie.) 90 prítomných, 75 za, 13 proti, 2 sa zdržali. Návrh sme schválili. Poprosím teraz pána poslanca Miklušičáka, aby z poverenia ústavnoprávneho výboru predložil návrh na voľbu kandidáta na vymenovanie za sudcu Ústavného súdu (tlač 1365). (Veľký ruch v sále.) Páni poslanci! [Rokovanie o návrhu na voľbu kandidáta na vymenovanie za sudcu Ústavného súdu Slovenskej republiky (nová voľba V.), tlač 1365. ] J. Miklušičák, poslanec: Ďakujem, pán predseda. Vážená Národná rada, od 30. apríla 2004 sú neobsadené 2 miesta sudcov Ústavného súdu Slovenskej republiky. Z celkového počtu 13 je teda obsadených iba 11 miest. Po prijatí novely ústavy z roku 2001 sa druhovo rozšírila agenda Ústavného súdu, čo následne zvýšilo počet prípadov prejednávaných pred Ústavným súdom. Pretrvávajúci stav v personálnom obsadení takej významnej inštitúcie pôsobí negatívne na vybavovanie agendy súdu. Národná rada Slovenskej republiky podľa čl. 134 ods. 2 Ústavy Slovenskej republiky navrhuje prezidentovi Slovenskej republiky... (Sústavný ruch v sále.)
Hraško, Igor, poslanec NR SR (2015-01-29):
Ďakujem pekne, pán predsedajúci. Kolegyne, kolegovia, to, že SMER otvára II. pilier, je fakt. S tým už nič nenarobíme. Fico luskne prstom a ostatní musia skákať ako opičky na gumičky a musí sa tak stať. Teraz polemizujeme o tom, či tu je alebo nie je odôvodnené skrátené legislatívne konanie. Predsa máme štandardný proces, štandardné legislatívne konanie a máme skrátené legislatívne konanie, kde rozdiel poťažmo môže byť jeden mesiac, pretože ak by dnes bol predložený zákon normálne, bol by zaradený do programu, rozdebatuje sa v prvom čítaní, príde na budúci mesiac na ďalšiu schôdzu, predebatuje sa v druhom, treťom čítaní a je schválený. Máte tu 83-členný valec, vždy si to schválite. Aj si to schválite. Len mi povedzte, pán minister, aký je rozdiel v tom jednom mesiaci? Preto skrátené legislatívne konanie musí mať dôvod. Tak mi povedzte, aká škoda vznikne rozdielom štandardného legislatívneho procesu a skráteného legislatívneho konania, o koľko budú tí niektorí občania ukrátení o svoje ľudské práva za ten jeden mesiac, prípadne vznikne za ten jeden mesiac nejaká veľká národohospodárska škoda, pretože toto je podstata problému, o ktorom rokujeme teraz, o skrátenom legislatívnom konaní, nie o samotnom zákone. Aj kolegyňa Vaľová hovorila o tom, že jedná sa o skrátené konanie, ale už zase začala s tou omáčkou o celom zákone obviňovania a tak ďalej. To si nechajte na potom, až na tú ďalšiu časť, keď si odsúhlasíte toto, ale ja sa pýtam na odôvodnenie skráteného legislatívneho konania, kde ten rozdiel, prosím pekne, je jeden mesiac. To, že ste si to povedali, že sa ide otvárať II. pilier, to je fakt, s tým sa musíme zmieriť. To je normálne, ale povedzte mi, aký je rozdiel v škode, ktorá vznikne za jeden mesiac, oproti tomu, keby tento proces bežal štandardným spôsobom. Nedostanú tak skôr peniaze. Ale dostanú ich, že? No takže aká škoda vznikne, o aké ľudské práva tí ľudia prídu, ktoré sú im garantované v čl. 39 ods. 1. No povedzte mi, aký je v tom rozdiel, aký je rozdiel v tom jednom mesiaci. Pán minister, vyčíslite mi to a potom vám poviem, či naozaj dôvod na skrátené legislatívne konanie je alebo nie je, pretože ja mám za to, že nie je dôvod na skrátené legislatívne konanie, tu je rozdiel jeden mesiac oproti štandardnému procesu. Nie, vy furt potrebujete ohýbať rokovací poriadok, ohýbať zákony a zneužívať zákony. Stále ich porušujete. Neustále ich porušujete. A už sme si na to zvykli aj koniec koncov pri vianočných príspevkoch. Ani tam nebol dôvod na skrátené konanie. Vy ste to mohli už dávno dopredu urobiť. Ale vy ste to takto (Lúskunutie prstami.) ako bonus pred Vianocami pekne dôchodcom dali ako almužnu namiesto toho, aby ste urobili systémové opatrenie. Aj toto nerieši tú situáciu skráteným legislatívnym konaním, vy neriešite tým problém. Veď ten problém by sa dal riešiť aj štandardným spôsobom. Vysvetlite mi, aký je v tom rozdiel toho jedného mesiaca. Neviete to vysvetliť. Zneužívate rokovací poriadok.
Kerekréti, Ján, poslanec NR SR (2022-05-10):
Termín hlasovania navrhujem zajtra o jedenástej.
P. Hrušovský, predseda NR SR: (2005-05-20):
(Hlasovanie.) 131 prítomných, 50 za, 22 proti, 47 sa zdržalo, 12 nehlasovalo. Návrh zákona do druhého čítania sme neschválili. Ďakujem, pán poslanec Mikloško. Ešte ste spravodajcom pri návrhu poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 16/2004 Z. z. o Slovenskej televízii (tlač 1142). Nech sa páči.
Dostál, Ondrej, poslanec NR SR (2018-09-18):
V rozprave vystúpil jeden pán poslanec. A, pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Grendel, Gábor, podpredseda NR SR (2021-10-06):
Pán poslanec, s faktickou poznámkou, keď... Dobre?
Hort, Milan, podpredseda NR SR (2011-02-03):
A je to pravda. Ďalšia otázka je od pána poslanca Oravca opäť a opäť je smerovaná na pána ministra zahraničných vecí. „Pán minister, pre rozvoj cestovného ruchu sú dôležití návštevníci z Ukrajiny, ktorí však majú vízovú povinnosť. Počet návštevníkov preto klesá. Ako sa týmto ministerstvo zahraničných vecí vysporiada, a ako sa pripravilo na zimnú a letnú sezónu?“ Nech sa páči.
Pčolinský, Peter, podpredseda NR SR (2022-12-07):
Ďakujem. Pán poslanec Jarjabek.
I. Farkas, poslanec: (2009-03-10):
Na zasadnutí výboru nám pán predseda odkázal, že ak sa chceme na kompetentných obrátiť s konkrétnymi otázkami, na ďalšie zasadnutie výboru nám predvolá šéfa výkonného výboru Fondu národného majetku. Omyl. Fond národného majetku nepredkladá návrhy zákonov. Veď majoritným vlastníkom Centrálneho depozitára je Burza cenných papierov. Majoritným vlastníkom Burzy cenných papierov je Fond národného majetku. A ten patrí do pôsobnosti vlády. Mali ste, pán minister, konať oveľa skôr. Mali ste cez svojich nominantov predbežne monitorovať návrhy a zámery ľudí v Centrálnom depozitári. Politická zodpovednosť za zlyhanie je vaša, pán minister. Súhlasíme s návrhom tohto predloženého zákona. Treba riešiť zúfalú situáciu drobných akcionárov čím skôr, ktorí vlastnia bezcenné akcie skrachovaných spoločností, hoci vysokej nominálnej hodnoty. Otázna je retroaktivita zákona. Ako chcete, pán minister, zadosťučiniť tých, ktorí už vysoké poplatky zaplatili? Spätne to budete riešiť cez Fond národného majetku? Alebo akým spôsobom chcete ich zúfalú situáciu vyriešiť? Ďakujem pekne. (Potlesk.)
Laššáková, Jana, podpredsedníčka NR SR (2015-09-17):
Ďakujem pekne, pán minister. Všetky otázky, ktoré položili poslanci ministrom, boli zodpovedané, teda končím tento bod programu. Vyhlasujem prestávku do 15.05 hodiny. (Prestávka.) (Po prestávke.)
Laššáková, Jana, podpredsedníčka NR SR (2013-12-05):
Takže nech sa páči.
Blaha, Ľuboš, podpredseda NR SR (2023-12-13):
Pán poslanec Július Jakab, nech sa páči.
P. Hrušovský, predseda NR SR: (2004-02-05):
Nech sa páči, pán podpredseda vlády.
K. Sárközy, poslankyňa: (2003-09-24):
Prvý pozmeňujúci návrh sa týka - rozšíriť o ďalšie sídlo územného úradu, a to o Bytču.
Hrnčiar, Andrej, podpredseda NR SR (2019-03-29):
Poslanec Baránik.
Kaník, Ľudovít, poslanec NR SR (2014-11-08):
Pán minister, vaša reč bola veľmi zaujímavá a ja by som ju tak prirovnal k reči hokejového trénera, ktorý po druhej tretine demoralizujúcemu a prehrávajúcemu mužstvu ide zdvihnúť morálku. Vy musíte byť naozaj veľmi demoralizovaný alebo váš tím, ako ste ho nazvali, vaše družstvo silne demoralizované, keď ste sa mu takto pokúsili zdvihnúť morálku a ešte ho postaviť na nohy, že nebojte sa, my to ešte znova dáme. Táto schôdza preukázala na príkladoch mnohých káuz, na príklade mnohých korupčných káuz a klientelizmu, že ste tu vytvorili systematicky a dlhodobo korupčné prostredie ako systém, ktorý ovláda túto krajinu, bez ktorého nevie nikto fungovať, kto chce pôsobiť vo verejnom sektore alebo podnikať s verejným priestorom. Zároveň vám bolo preukázané, že systematicky odvádzate Slovensko od typu liberálnej demokracie, kde vláda vládne v záujme občanov, k systému demokracie, kde vláda vládne a koná v prospech úzkej záujmovej skupiny ľudí. Použili ste tu aj slová, že opozícia zneužila túto schôdzu. Viete, presne takéto slová používali demoralizovaní komunisti v roku ´89 po Novembri, keď hovorili, že protištátne živly zneužili študentov na rozvracanie štátu a republiky. Presne tieto slová a presne v rovnakej súvislosti. My tu len plníme našu úlohu. Poukazujeme na vaše chyby, zlyhania a na to, že ste politickú moc, ktorú vám občania dali, zneužili a zneužívate proti nim samotným.
V. Veteška, podpredseda NR SR: (2007-05-17):
(Hlasovanie.) Prítomných 136, za 128, proti 0, zdržali sa 7, nehlasoval 1. Konštatujem, že sme schválili. Prosím ďalšie.
Laššáková, Jana, podpredsedníčka NR SR (2014-02-07):
Ale bola včera uzavretá rozprava k tomuto bodu.
Bugár, Béla, podpredseda NR SR (2018-12-05):
Ďakujem. Otváram všeobecnú rozpravu a pýtam sa, či sa hlási niekto ústne do rozpravy. Ako jediná, vidím, však ukazujem, pani poslankyňa. Ako jediná pani navrhovateľka. Končím možnosť sa prihlásiť ústne do rozpravy. Nech sa páči, pani poslankyňa Červeňáková, máte slovo.
Ráž, Jozef, minister dopravy SR (2024-04-16):
Tak ja len zareagujem. Tá smernica bola schválená v roku 2021. To znamená, všetci, ktorí moji predrečníci, páni poslanci a pani poslankyňa, mali ste možnosť to urobiť. Mali ste na to tri roky, takže nevidím dôvod, prečo sme, keď nastúpila naša administratíva, nebol tento zákon hotový a v riadnom legislatívnom konaní, takže prišli sme s tým, začali sme, nastúpili sme do práce s tým, že tento zákon hotový nebol. To znamená, v prvom rade mohli ste si to urobiť tak, ako ste chceli vy. Neurobili ste nič. A počet pripravených projektov na ministerstve dopravy je žalostný. Vybralo sa, čo sa vybrať dalo z tej špajze po administratíve SMER-u a koalície, v ktorej teda bol SMER a keby sme sa mali na to pozerať tak, ako to bolo pripravené, že najprv prvé verejné obstarávania mali byť podľa harmonogramov, ktoré som našiel, vyhlasované v roku 2027, tak si viete predstaviť, že prvú vážnejšiu stavbu by sme začínali niekedy v roku 2028. Takže z tých stavieb vyplýva predsa naplnenosť stavebného sektora. Z toho ide dépeháčka. Z toho ide, z toho žije národné hospodárstvo. Tak toto nie sú hospodárske škody, hroziace? Nebudem sa vyjadrovať k meritu toho zákona zatiaľ, aj keď pani poslankyňa teda načala už aj do samotnej hmoty. Takže toto je zatiaľ rozprava k skrátenému konaniu. Takže zastavím a potom si necháme priestor asi v rámci rokovania k zákonu samotnému. Ďakujem veľmi pekne.
Sulík, Richard, predseda NR SR (2010-12-14):
Ďakujem. S faktickou poznámkou sa neprihlásil nikto. Vyhlasujem rozpravu za skončenú. Chce k rozprave zaujať stanovisko navrhovateľ? (Reakcia navrhovateľa.) Áno. Nech sa páči.
P. Paška, predseda NR SR: (2008-12-04):
(Hlasovanie.) 135 prítomných, 77 za, 41 proti, 17 sa zdržalo. Tento návrh uznesenia sme schválili. Teraz pán poslanec Lukša uvedie hlasovanie o návrhu uznesenia k návrhu rozpočtu Exportno-importnej banky Slovenskej republiky na rok 2009 , tlač 823.
P. Hrušovský, predseda NR SR: (2003-10-21):
(Hlasovanie.) 143 prítomných, 125 za návrh, 2 proti, 16 sa zdržalo. Návrh sme schválili. Prosím, teraz budeme hlasovať o bode 9. Pán spoločný spravodajca... J. Malchárek, poslanec: Ďakujem pekne. Bod 9 je s odporúčaním neschváliť. V podstate je bezpredmetný, lebo keď sme schválili bod 10, tak o bode 9 by sme ani hlasovať nemuseli. Ako sa rozhodneme?
Bugár, Béla, podpredseda NR SR (2018-05-17):
Prezentujme sa a hlasujme o tomto návrhu. (Hlasovanie.) Prítomných 138 poslancov, za 80, proti 1, zdržalo sa 57 poslancov. Konštatujem, že sme tento návrh uznesenia schválili. Nech sa páči, ďalší.
P. Paška, predseda NR SR: (2010-03-03):
Boli ste jediný prihlásený do rozpravy, vyhlasujem rozpravu za skončenú a budeme hlasovať teraz, pán spravodajca.
Hrnčiar, Andrej, podpredseda NR SR (2018-06-13):
Dobre. Vyhlasujem všeobecnú rozpravu za skončenú. Chce sa k rozprave vyjadriť pán minister? Stručne, nech sa páči.
Simon, Zsolt, poslanec NR SR (2012-12-18):
Ďakujem pekne. Vážený pán kolega Madej, viete, v čom je zodpovednosť ministra Boreca za súčasný stav justície? Nie náhodou v tom, že vymenil mimoriadne troch členov Súdnej rady, ktorým vytvoril voľné pole pôsobnosti pre predsedu Najvyššieho súdu Harabina? Áno, je treba povedať, že aj za nás sa vymieňali tí sudcovia, ale nie z opozície pána Harabina a nevytvárali sme podmienky preto, aby on mal voľné pole pôsobnosti a potom mohol vyvíjať svoj tlak v rámci justícii tak, ako to robí za vás, a tak, ako to robil za Mečiarovej vlády. Ďakujem.
M. Číž, podpredseda NR SR: (2008-10-30):
(Hlasovanie.) Prítomných 136 poslancov, za návrh 58 poslancov, proti 4 poslanci, zdržalo sa 72 poslancov, 2 nehlasovali. Konštatujem, že sme prvý návrh pána poslanca Freša neschválili.
Bugár, Béla, podpredseda NR SR (2018-09-20):
Pán poslanec Žarnay, nech sa páči, môžete reagovať.
B. Bugár, podpredseda NR SR: (2006-01-31):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 594/2003 Z. z. o kolektívnom investovaní a o zmene a doplnení niektorých zákonov v znení neskorších predpisov a o zmene a doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (tlač 1418). Prosím znovu pána podpredsedu vlády a ministra financií, aby návrh zákona uviedol. Nech sa páči.
Figeľ, Ján, podpredseda NR SR (2012-08-01):
Ctené dámy, vážení páni, pán minister, budeme pokračovať v popoludňajšom rokovaní 4. schôdze Národnej rady Slovenskej republiky v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení. Svoje vystúpenie ako písomne prihlásený do rozpravy neukončil poslanec Ľudovít Kaník, ktorému týmto odovzdávam slovo. Nech sa páči.
Kuffa, Štefan, poslanec NR SR (2015-04-24):
Ďakujem za slovo. Pán kolega, tak ako v úvode ste to povedali, áno, celým problémom toho všetkého a možno práve aj toho tuná diania, čo sa tu deje, je to kríza morálnych hodnôt. Ja som to povedal možno už aj pred troma rokmi, keď som nastúpil tuná do parlamentu, ale tej krízy morálnych hodnôt, my poslanci Národnej rady sme boli dôkazom toho. My sme boli tí, ktorí túto krízu odprezentovali v plnej nahote za celé tie dva týždne. Pozrite sa do tých záznamov, čo všetko, aké tvrdé obvinenia, osočovania, aké padli. Toto je tá kultúra a to je ten odraz? Takýto príklad dávame pre túto krajinu? Ja sa s tým stále nemôžem stotožniť. A teraz možno k pánu ministrovi sa tak vyjadrím sprostredkovane, teda reagujúc na predrečníka, a to spomenutý ten možno neslávny alebo slávny výraz tej pseudokauzy v tej piešťanskej nemocnici. Ja nič také zlé som na to nevidel. No, možnože človeku možno čosi tak ujde ako z tých úst, len na druhej strane ma zaráža jedna vec. Však aj v trestnom práve je tak, alebo vôbec pravidlo v práve platí také, že dvakrát za tú istú vec vinníka nebudeme trestať. A mne to pripadá tuná, prepáčte mi to, ale ako by za tú istú vec trestáme dvoch ľudí. Dvoch ľudí za jednu vec. Ešte by som povedal, že stonásobne je to ešte horšie. Je to môj pohľad, samozrejme, pripúšťam aj tú skutočnosť, že sa mýlim. Ďalšia vec taká, ktorú ste sa vyjadrovali, možno k tým personálnym obsadzovaniam ako tých nemocníc, len tak je to úplne totálne nemysliteľné, že by minister niesol tú zodpovednosť, kde v jakej nemocnici sú lekári, zdravotné sestry. Naozaj na to je manažment, aby obsadzoval tieto pozície. A to keby kvôli každej kauze sme odvolávali ako tých ľudí, no tak potom áno, jak ste spomenuli, kde je tá úroveň? (Prerušenie vystúpenia časomerom.)
Kotleba, Marek, poslanec NR SR (2020-04-24):
Ďakujem za slovo. Moji predrečníci to už aj spomenuli ohľadom tých menšín a tej komunikácie na tých úradoch, len neviem si to celkom predstaviť. Pretože Rusíni, Maďari sú geograficky rozmiestnení či už na východ, na juh, na západ a podobne, ale aj tí úradníci rozumejú tomu, či už po maďarsky, alebo po rusínsky, ale táto rómska menšina je na celom Slovensku. Čiže neviem si to celkom predstaviť, ako by ste chceli teraz dosiahnuť, aby práve táto menšina mohla komunikovať v rodnom jazyku na celkom Slovensku na všetkých úradoch. To si neviem celkom predstaviť, ak mi to objasníte, ja budem iba rád. Ďakujem.
Viskupič, Jozef, poslanec NR SR (2017-02-02):
Nuž, veľmi dobre, stručne, jasne a výstižne a mám pocit, že pod tlakom argumentov, keďže režeš do živého a triafaš klinec po hlavičke, tak sa ozývajú aj hlasy, ktoré chcú nejakým spôsobom ospravedlniť to, že niekto dostal strach. Ja som vo svojom prejave hovoril o tom, že nikdy nemôže byť na škodu veci, keď sa voličov chceme opýtať dvakrát. A de facto, ak zredukujeme tému a politologické debaty medzi jednokolovým aj dvojkolovým systémom, tak hovoríme o tom, že sa voličov vo volebnom akte opýtame dvakrát. Prvýkrát, či existuje tak silný kandidát, ktorý osloví 50 % ľudí, ktorí sa chcú zúčastniť voľby, a ak nie, tak sa ich opýtame druhýkrát, nech si vyberú medzi dvomi najlepšími. Tento systém je demokratický, môže zabezpečiť pre kandidátov aspoň taký mandát, aby mohli svoj program potom realizovať. To, že naozaj, a ja s tým súhlasím, existuje reálny a veľký strach, že pod tlakom diletantstva, zbabranej vládnej politiky v súčasnej koalícii môže nastať opak, tak sa vážení páni rozhodli zmeniť pravidlá hry takmer pred voľbami. A toto je naozaj iba o tom, že niekto sa bojí o posty, tak ako si ich jednotlivých pomenoval. Ďakujem.
Laššáková, Jana, podpredsedníčka NR SR (2015-12-02):
Pán Poliačik tu nie je, nechce reagovať. Vyhlasujem rozpravu za skončenú. Chcete zaujať stanovisko? Nie. Prerušujem rokovanie o tomto bode programu. Teraz pokračujeme v prerušenej zlúčenej rozprave v prvom čítaní o vládnom návrhu ústavného zákona, ktorým sa mení ústava a o vládnom návrhu zákona, ktorým sa mení a dopĺňa Trestný zákon. Sú to tlače 1858 a 1860. Poprosím pána ministra spravodlivosti Slovenskej republiky Tomáša Boreca, aby zaujal miesto určené pre navrhovateľov a spravodajcu predsedu ústavnoprávneho výboru, ale vidím, že spravodajcom je aj poslankyňa Anna Vitteková, aby zaujala miesto určené pre spravodajcov. Včera neukončil svoje vystúpenie do rozpravy písomne prihlásený poslanec Daniel Lipšic. Nech sa páči, pán poslanec. Pán minister je tu, za chvíľočku, len si vybaví nejakú vec. Ďalším písomne prihláseným rečníkom je poslanec Martin Poliačik a potom sa pripraví poslanec Mikuláš Huba. Nech sa páči, pán poslanec, máte slovo. Pán minister už zaujme miesto určené pre navrhovateľov. Spravodajca je tu. Nech sa páči. (Pokračovanie rokovania o vládnom návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1858; a o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1860.)
Šimečka, Michal, podpredseda NR SR (2024-02-15):
Ďakujem pekne. Pán poslanec Michelko.
Bugár, Béla, podpredseda NR SR (2016-05-18):
Ďakujem pekne. Teraz by mal pokračovať pán poslanec Matovič s uvedením teda návrhu pod tlačou 102, ale ešte pán poslanec Mihál má tú stopäťku. Pán poslanec, súhlasíte s tým, aby pokračoval?
Benčík, Ján, poslanec NR SR (2020-09-29):
Vážený pán predsedajúci, ďakujem za slovo. Vážené panie poslankyne, vážení páni poslanci, témou dnešného rokovania je návrh zákona, ktorý nepochybne vyvoláva značné emócie. Ide nám o osud plody, plodu, ktorý, pokiaľ sa bude vyvíjať bez ďalších problémov, má potenciál stať sa plnohodnotnou ľudskou bytosťou, ľudskou bytosťou, ktorá je podľa jedných vrcholom stvorenia stvoreným na obraz boží, podľa iných je dokonalým dielom prírody. Všimnime si, že jedni aj druhí hovoria o ľudskej bytosti s rešpektom ako o niečom výnimočnom, o niečom vhodnom úcty. Téma navrhovaného zákona vyvolá v spoločnosti napätie, ktoré neraz prerastá do vzájomných útokov a nevraživosti. Jedni hovoria o katolibane a zadubených veriacich patriacich do stredoveku, druhí im nezostávajú nič dlžní a hovoria o bezbožných, zúrivých liberáloch, ktorí podporujú vraždenie neviniatok. Naše poslanecké emailové schránky sú preplnené emotívnymi či banálnymi posolstvami obidvoch strán. Napätie sa prenáša do osobných urážok najviac viditeľných reprezentantiek polarizujúcich názorov. Rozhodne preto odsudzujem osobné urážky a útoky na pani poslankyne Záborskú či Cigánikovú, ktoré to zrejme najviac schytávajú z jednej i z druhej strany. Nekultivovanými osobnými útokmi osôb, u ktorých bola zrejme zanedbaná výchova k elementárnej slušnosti a majú sklony k impulzívnemu, nekontrolovanému správaniu, mám priamo v tejto sále neblahé skúsenosti aj ja, preto, čo sa týka útokov, rozhodne ich odmietam a vyjadrujem obidvom dámam svoju podporu. V obojstranne vzrušenej atmosfére plnej exaltovaných prejavov a apelov je podľa mňa osožné počúvať hlas odborníkov. Preto ponúkam názor prof. MUDr. Miroslava Borovského, hlavného odborníka ministerstva zdravotníctva pre gynekológiu a pôrodníctvo, prednostu gynekologicko-pôrodníckej kliniky Lekárskej fakulty Univerzity Komenského na niektoré aspekty v súvislosti s návrhom zákona, ktoré boli publikované v rozhovore denníku SME z 25. septembra tohoto roku. Pán MUDr. Borovský hovorí: „Nás gynekológov a zdravotníkov obťažuje, že sa spoločnosť zaoberá interrupciami. My potrebujem skultúrniť prostredie pre ženy počas tehotnosti, počas pôrodu aj v šestonedelí. Toto je náš cieľ a toto by malo byť cieľom štátu, aby sa naše ženy tešili, že sú tehotné, a nie, že ideme diskutovať o interrupciách, že ako by sme to skomplikovali, ako by sme ženy vytrestali. Spoločnosť musí hľadať také legislatívne východiská, aby vyhovovali spoločnosti ako takej. Kedysi ženy umierali na nezákonné interrupcie, keď im babice pichali ihlice do maternice, aby potratili. Dnes máme inštrumentárny potrat, ten je bezpečnejší a bojujeme za interrupčnú tabletku, lebo tá má ešte menej komplikácií, pretože je alternatívou chirurgického postupu s oveľa menšími rizikami pre ženy. Tento názor je celosvetovo prijatý a odporúčaný svetovou organizáciou gynekológov. Čiže nie je naším cieľom, keď žena otehotnie, ju fackať celý život. Dajme jej rozhrešenie, povedzme, urobila si chybu, my ti pomôžeme a ďalej urobme všetko pre to, aby to už nikdy neurobila.“ Ďakujem.
Laššáková, Jana, podpredsedníčka NR SR (2014-09-11):
Ďakujem pekne, pán minister. Poprosím vás, zaujmite miesto určené pre navrhovateľov. Teraz prosím pani spravodajkyňu Vieru Kučerovú, ktorú určil navrhnutý gestorský ústavnoprávny výbor, aby podala spravodajskú informáciu.
Kotleba, Marian, poslanec NR SR (2020-11-03):
Prosím vás, pán podpredseda, keď už sa bavíme o takýchto veciach, tak mi povedzte, podľa ktorého paragrafu rokovacieho poriadku Národnej rady postupujete. Dobre? Lebo máme sa tu baviť iba o rokovacom poriadku.
Šmilňák, Martin, poslanec NR SR (2024-05-15):
Vážený pán kolega Michelko, začiatok som vnímal ako pokus o nejaký historický exkurz, ale potom mi prišlo, že nám chcete ukázať, že ako dobre si pamätáte, že kto v ´98 bol na ktorom poschodí a ako sa volal. Čo mi ale veľmi vadilo, to oceňujem, hej, že veľa pamätáte, super, tlieskam. Ale že idete argumentovať, že ideme zmeniť zákon, lebo vy ste minule, alebo títo takto zneužívali a takto znásilňovali a také harakiri robili, tak toto vás oprávňuje robiť to isté teraz? Že ne..., proste ne, ne, nedá sa argumentovať, že niečo sa stalo v minulosti zle, tak ja vám to teraz takto vrátim. Takto proste svet nejde. My máme pripravovať zákony, aby veci fungovali lepšie a nie vendetu. To je prvá vec. Druhá vec, trošku mi vadilo to pohŕdanie demokraciou z vašej strany, že dúfam, že už sa žiadne demokratické sily ne... lebo my to robíme dobre. A potom ste spomínali, že idete vyberať kvalitných ľudí. Idete vyberať hodnotových ľudí atď. Pán Danko nám to predviedol o poschodie nižšie, keď v jednej televíznej relácii, v ktorej sedel s pánom Hajkom, tak mu povedal: Čo vy mi tu idete hovoriť, však ja som rozhodoval, že či vy môžte byť redaktorom O 5 minút 12, alebo, alebo proste či tam vám, vás pustím, alebo nepustím. To povedal v priamom prenose. Takže to, čo idete teraz spraviť, pohŕdate demokraciou, saskári a kádeháci, vy sa ani neopovážte nič povedať, lebo v minulosti niekto niečo toto. A Minárik, ešte ste si zobrali do úst aj človeka, ktorý je po smrti, ktorý sa ani tým vašich kecom nemôže brániť. Vy ste nám tu predviedli, že čo sa chystáte spraviť. Ja budem rozhodovať alebo môj stranícky šéf bude rozhodovať, kto kedy pôjde do diskusie a kto to bude moderovať a ako to bude moderovať, lebo mi niekto 40-krát skočil do reči. Až so slzami v očiach, dobre že... (Prerušenie vystúpenia časomerom.)
Grendel, Gábor, podpredseda NR SR (2022-02-11):
S reakciou na faktické poznámky pán poslanec Svrček.
Blaha, Ľuboš, podpredseda NR SR (2024-06-11):
Na vaše vystúpenie, vážený pán poslanec, evidujem štyri faktické poznámky. Ako prvý sa prihlásil pán poslanec Ondrej Dostál. Nech sa páči.
P. Hrušovský, predseda NR SR: (2003-06-18):
Keďže sme schválili návrhy na skrátené legislatívne konanie a v prvom čítaní viaceré návrhy zákonov týkajúce sa daní, s predsedom výboru pre financie, rozpočet a menu, ktorý je gestorským výborom, sme sa dohodli, že dnes po prerokovaní návrhu novely zákona č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov bude prerušené rokovanie 13. schôdze Národnej rady do zajtra do 9.00 hodiny a počas prerušenia rokovania schôdze budú rokovať všetky výbory, ktorým boli tieto návrhy pridelené s tým, že spoločne uvedie tieto návrhy zákonov pred všetkými výbormi, to znamená ústavnoprávnym výborom, výborom pre financie, rozpočet a menu, pôdohospodárskym výborom a výborom pre hospodárstvo, privatizáciu a podnikanie, pán minister financií bezprostredne po tom, ako dorokujeme o návrhu novely zákona č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania  v znení neskorších predpisov. Prosil by som predsedov výborov, aby koordinovali rokovania týchto výborov tak, aby mohol nerušene gestorský výbor prijať záverečné rozhodnutia k spoločným správam a aby poslanci mali dostatočne a včas tieto spoločné správy gestorského výboru k dispozícii. To je, pokiaľ sa týka prerokúvania daňových návrhov zákonov. V utorok 1. júla je zvolané rokovanie 15. schôdze Národnej rady Slovenskej republiky, kde začne rokovanie bodom programu: ratifikácia prístupovej zmluvy Slovenskej republiky do Európskej únie. Táto prístupová zmluva bola pridelená všetkým parlamentným výborom. Touto zmluvou by sa mali zaoberať podľa príslušných kapitol jednotlivé výbory v priebehu budúceho týždňa. Znovu sme sa dohodli s predsedami poslaneckých klubov, že bude spoločné uvedenie tejto prístupovej zmluvy všetkým parlamentným výborom zajtra o 11.00 hodine tu. Teda o 11.00 hodine zajtra prerušíme rokovanie schôdze na 1 hodinu a v priebehu tejto hodiny pán štátny tajomník ministerstva zahraničných vecí uvedie výborom obsah tejto prístupovej zmluvy, zdôvodní jej návrh, najneskôr však tak, aby gestorský výbor, zahraničný výbor, mohol pripraviť spoločnú správu tak, aby boli splnené všetky náležitosti rokovacieho poriadku, aby sme mohli začať nerušene ako prvým bodom programu 15. schôdze 1. júla o tomto bode programu rokovať. Toľko som považoval za potrebné informovať všetkých poslancov, keďže sú členmi parlamentných výborov, aby si takto prispôsobili aj svoje termíny na rokovanie výborov. Ďakujem pekne. Z. Martináková, podpredsedníčka NR SR: Pokračujeme druhým čítaním o vládnom návrhu zákona, ktorým sa mení a dopĺňa zákon č. 240/2001 Z. z. o orgánoch štátnej správy v colníctve v znení zákona č. 422/2002 Z. z. Vládny návrh zákona ste dostali pred prvým čítaním ako tlač 195, spoločnú správu výborov máte ako tlač 195a. Pán podpredseda vlády a minister financií, prosím, aby ste návrh zákona odôvodnili.
Baránik, Alojz, poslanec NR SR (2019-12-05):
Nie je to, zase nie je to pravda, nie je to pravda, nie je to pravda. My hovoríme, že sudca je predstaviteľ štátnej moci, ako taký nemá čo skrývať svoju tvár. Ak existujú procesné dôvody na to, aby tvár pri procese v súdnej sieni nebola zverejnená, prosím, nech sa to upraví. Ale to, aby Jankovská mne hovorila, že jej tvár nesmie byť fotografovaná, to si vyprosím. A ten, kto sa tohto systému zastáva, tak ten proste jednoducho chce, aby to ďalej fungovalo tak, ako to funguje. Nie.